b'\n_START_ARTICLE_\nRela\xc8\x9biile dintre Israel \xc8\x99i Iran\n_START_SECTION_\nRelat\xc4\x83ri biblice\n_START_PARAGRAPH_\n\xc3\x8enceputurile istorie evreie\xc8\x99ti \xc3\xaen Iran sunt relatate \xc3\xaen texte biblice.  C\xc4\x83r\xc8\x9bi biblice Isaia, Daniel, Ezra, Neemia, Cronici \xc8\x99i Estera con\xc8\x9bin referin\xc8\x9be la via\xc8\x9ba \xc8\x99i experien\xc8\x9bele evreilor \xc3\xaen Persia.  \xc3\x8en cartea lui Ezra, regele persan Cyrus cel Mare este considerat ca fiind cel care a permis evreilor s\xc4\x83 se \xc3\xaentoarc\xc4\x83 la Ierusalim \xc8\x99i s\xc4\x83-\xc8\x99i reconstruiasc\xc4\x83 templul; reconstruc\xc8\x9bie care a avut loc "dup\xc4\x83 porunca lui Cirus, lui Darius \xc8\x99i lui Artaxerxe, \xc3\xaemp\xc4\x83ratul per\xc8\x99ilor." (Ezra 6: 14).\n_START_SECTION_\nStarea conflictual\xc4\x83 dintre Israel \xc8\x99i Iran\n_START_PARAGRAPH_\nConflictul israeliano-iranian din 2011-prezent este o parte a Conflictului arabo-israelian \xc8\x99i se refer\xc4\x83 la tensiunile politice \xc8\x99i ostilit\xc4\x83\xc8\x9bile deschise \xc3\xaentre Iran \xc8\x99i comunitatea evreiasc\xc4\x83 din Orientul Mijlociu ca urmare a dezvolt\xc4\x83rii unui presupus program nuclear militar iranian.\n_START_SECTION_\nEvenimente\n_START_PARAGRAPH_\nIsraelul va lua singur decizia de a ataca Iranul, a declarat s\xc3\xa2mb\xc4\x83t\xc4\x83 18 februarie 2012, la postul na\xc8\x9bional de televiziune din Tel Aviv, \xc8\x99eful Statului Major al armatei israeliene, generalul Benny Gantz, \xc3\xaen timp ce consilierul pentru securitate na\xc8\x9bional\xc4\x83 al pre\xc8\x99edintelui american este gata s\xc4\x83 \xc3\xaenceap\xc4\x83 o vizit\xc4\x83 \xc3\xaen Israel, transmite AFP._NEWLINE_Potrivit cotidianului american Washington Post, Leon Edward Panetta, al 23-lea secretar american al ap\xc4\x83r\xc4\x83rii, consider\xc4\x83 (\xc8\x99tire \xc3\xaen februarie 2012) c\xc4\x83 exist\xc4\x83 o \xe2\x80\x9efoarte mare probabilitate ca, \xc3\xaen prim\xc4\x83var\xc4\x83, Israelul s\xc4\x83 porneasc\xc4\x83 o interven\xc8\x9bie militar\xc4\x83 \xc3\xaempotriva instala\xc8\x9biilor militare din Iran\xe2\x80\x9d._NEWLINE_Dou\xc4\x83 nave de r\xc4\x83zboi trimise de Iran, s\xc3\xa2mb\xc4\x83t\xc4\x83 18 februarie 2012, \xc3\xaen Marea Mediteran\xc4\x83 au ajuns \xc3\xaen portul sirian Tartous. Cele dou\xc4\x83 nave sunt \xc3\xaentr-o misiune de instruire a marinei militare siriene._NEWLINE_La 15 februarie, Iranul a anun\xc8\x9bat progresele f\xc4\x83cute de programul nuclear pe care \xc3\xael conduce, printre acestea num\xc4\x83r\xc3\xa2ndu-se o nou\xc4\x83 genera\xc8\x9bie de centrifuge mai performante \xc8\x99i posibilitatea de a \xc3\xaembog\xc4\x83\xc8\x9bi uraniul p\xc3\xa2n\xc4\x83 la 20%.._NEWLINE_La 5 martie, pre\xc8\x99edintele american Barack Obama, \xc3\xaen cadrul unei \xc3\xaent\xc3\xa2lniri la Washington cu premierul israelian, Benjamin Netanyahu, a declarat c\xc4\x83 \xe2\x80\x9ese vorbe\xc8\x99te prea mult de un r\xc4\x83zboi\xe2\x80\x9d \xc3\xaempotriva Iranului. \xc8\x99i c\xc4\x83 acest lucru duce la \xe2\x80\x9ecre\xc8\x99terea pre\xc8\x9bului petrolului, de care [Iranul] depinde pentru a-\xc8\x99i finan\xc8\x9ba programul nuclear\xe2\x80\x9d._NEWLINE_Dup\xc4\x83 \xc3\xaentreruperea discu\xc8\x9biilor cu Occidentul privind programul nuclear iranian, comandantul adjunct al G\xc4\x83rzii Revolu\xc8\x9bionare, generalul Hossein Salami a declarat la 30 iunie 2012 c\xc4\x83 \xe2\x80\x9eIranul are control total asupra tuturor intereselor inamicului \xc3\xaen \xc3\xaentreaga lume \xc8\x99i este pe cale de a ajunge s\xc4\x83 fie echivalent cu puterile mondiale\xe2\x80\x9d. Garda Revolu\xc8\x9bionar\xc4\x83 ar de\xc8\x9bine peste o mie de rachete balistice capabile de a atinge toate bazele americane din regiune, tot teritoriul Israelului \xc8\x99i unele capitale din Europa \xc8\x99i \xc3\xaen colaborare cu China \xc8\x99i Coreea de Nord, Iranul construie\xc8\x99te \xc8\x99i rachete intercontinentale.'